**Atviras Lietuvos kroso taurės I etapas**

**N U O S T A T A I**

**I. TIKSLAI IR UŽDAVINIAI**

**Varžybų tikslai:**

- puoselėti jaunimo susidomėjimą lengvąją atletiką;

- populiarinti bėgimą raižyta vietove (krosą).

**Varžybų uždaviniai:**

- didinti aktyviai sportuojančių skaičių;

- kelti sportininkų meistriškumą;

- išsiaiškinti pajėgiausius bėgikus Lietuvoje;

- skatinti sveiką ir aktyvų gyvenimo būdą;

- mokyti jaunimą kilnaus elgesio.

**II. VIETA IR LAIKAS**

Varžybos vykdomos **2025 m. balandžio 5 dieną Šiaulių Salduvės parke. Komandos atvyksta ir registruojasi varžybų vietoje (Aleksandrijos g.3 , Šiauliai) iki 12.00.** Varžybų pradžia  **– 13.00 val.,**

**III. VARŽYBŲ VYKDYMAS IR VADOVAVIMAS**

Varžybas vykdo Lietuvos lengvosios atletikos federacija, Šiaulių lengvosios atletikos ir sveikatingumo centras.

**IV. VARŽYBŲ DALYVIAI**

Dalyvauja: miestų, rajonų, savivaldybių ir sporto klubų komandų sportininkai. Paraiškas pateikia komandų vadovai. **Dalyviai privalo turėti gydytojo leidimus arba paraiškas su gydytojo viza.**

Paraiškas siųsti iki 2025 04 03 d. 15.00 val.

el. paštu [drasutisbarkauskas@gmail.com](mailto:drasutisbarkauskas@gmail.com). Informacija : tel 8 684 47506

Informacija: tel. 8 686 52013 ir el. paštu [saucikovas.d@gmail.com](mailto:saucikovas.d@gmail.com)

Informacija dėl visų Lietuvos taurės etapų tel.: 867421902 ir el.paštu spartanas79@gmail.com

|  |  |  |  |  |
| --- | --- | --- | --- | --- |
| moterys (g. 2005 m. ir vyresnės) | 4000 m |  | vyrai (g. 2005 m. ir vyresni) | 6000 m |
| jaunuolės (g. 2006-2007 m.) | 4000 m |  | jaunimas (g. 2006-2007 m.) | 6000 m |
| jaunės (g. 2008-2009 m.) | 3000 m |  | jauniai (g. 2008-2009 m.) | 4000 m |
| jaunutės (g. 2010-2011 m.) | 2000 m |  | jaunučiai (g. 2010-2011 m.) | 2000 m |
| mergaitės (g. 2012 m. ir jaunesnės) | 1000 m |  | berniukai (g. 2012 m. ir jaunesni) | 1000 m |

**Mišri kroso estafetė 4x500m:**

500 m (mergaitė) + 500 m (berniukas) + 500 m (mergaitė) + 500 m (berniukas)

**Mišri kroso estafetė 4x500m:**

500 m (moteris) + 500 m (vyras) + 500 m (moteris) + 500 m (vyras)

|  |
| --- |
|  |

Visus Lietuvos kroso taurės etapus rasite Lietuvos lengvosios atletikos federacijos **kalendoriuje**.

**Komandų grupės:**

Miestai: Vilnius, Kaunas, Klaipėda, Šiauliai, Panevėžys, Alytus;

Rajonai: rajonai, savivaldybės ir kiti miestai.

Varžybos komandinės, komandai dalyvių, estafečių komandų skaičius **neribojamas, tačiau estafečių įskaitoje užskaitomi 2 geriausi komandos estafečių rezultatai**. Komandinė užskaita (vaikai, jaunučiai, jauniai, jaunimas, suaugę) ir **mišrios kroso estafetės**: **(2010 g.m. ir jaunesni)** **ir (2009 g.m. ir vyresni)** : miestų grupėje 21 geriausias rezultatas, rajonų grupėje 11 geriausių rezultatų.

**Paralelinė įskaita:** **sportininkai išvykę į sporto gimnazijas (Vilnius, Šiauliai, Panevėžys) pelno įskaitinius taškus miestų komandoms kur mokosi ir rajonų komandoms, iš kurių išvyko.**

Varžybų individuali, estafečių, komandinė taškų sistema: taškai skaičiuojami už 1-16 vietas (1v.-22 tšk., 2v.-18 tšk., 3v.-15 tšk., 4v.-13 tšk., 5v.-12 tšk…........,16v.-1tšk.).

**V. APDOVANOJIMAS**

Atskirų amžiaus grupių nugalėtojai apdovanojami taurėmis, o prizininkai apdovanojami Lietuvos kroso taurės medaliais, diplomais apdovanojami vaikų amžiaus grupės 1-10 vietos, jaunučių - 1-8 vietos, jaunių - 1-6 vietos, jaunimo -1-6 vietos,suaugusių - 1-3 vietos laimėtojai. Komandos nugalėtojos ir prizininkės apdovanojamos atitinkamo laipsnio diplomais.

**Mišrių kroso estafečių komandų dalyviai 1-3 vietų laimėtojai bus apdovanojami Lietuvos kroso taurės medaliais ir diplomais, o 4-6 vietų komandų dalyviai bus apdovanojami diplomais.**

**Varžybų nugalėtojai ir prizininkai apdovanojami rėmėjų prizais.**

**Jaunimo amžiaus grupės sportininkams ir sportininkėms rungtis vykdoma kartu su suaugusiais.**

**VI. VARŽYBŲ FINANSAVIMAS**

Komandų ir sportininkų dalyvavimo varžybose išlaidas apmoka komandiruojančios organizacijos.

**VII. RĖMĖJAI**

UAB „S-Sportas“, UAB ,, Sidabrinis medis“, UAB ,,Interscalit“.